LT Europos Sąjungos oficialusis leidinys C 243/17

Valstybių narių perduota informacija apie suteiktą valstybės pagalbą pagal Komisijos reglamentą (EB) Nr. 1857/2006 dėl Sutarties 87 ir 88 straipsnių taikymo valstybės pagalbai mažoms ir vidutinėms įmonėms, kurios verčiasi žemės ūkio produktų gamyba, iš dalies keičiantį Reglamentą (EB) Nr. 70/2001

(2008/C 243/05)

XA numeris: XA 165/08

Valstybė narė: Lietuvos Respublika

Regionas: —

Pagalbos schemos arba įmonės, gaunančios individualią pagalbą, pavadinimas: Pagalba kokybiškų žemės ūkio produktų gamybai skatinti

Teisinis pagrindas: Lietuvos Respublikos žemės ūkio ministro 2007 m. balandžio 23 d. įsakymas Nr. 3D-184 „Dėl pagalbos kokybiškų žemės ūkio produktų gamybai skatinti teikimo taisyklių patvirtinimo“ (Žin., 2007, Nr. 46-1759)

Lietuvos Respublikos žemės ūkio ministro 2008 m. kovo 3 d. įsakymas Nr. 3D-111 „Dėl žemės ūkio ministro 2007 m. balandžio 23 d. įsakymo Nr. 3D-184 “Dėl pagalbos kokybiškų žemės ūkio produktų gamybai skatinti teikimo taisyklių patvirtinimo„ pakeitimo“ (Žin., 2008, Nr. 27-991)

Pagal schemą planuojamos metinės išlaidos arba bendra įmonei suteiktos individualios pagalbos suma: 5 mln. LTL, pagal oficialų Euro kursą (1 448 100 EUR)

Didžiausias pagalbos intensyvumas:

1. iki 100 proc. padengiama rinkos tyrimų veiklai, žemės ūkio produkto koncepcijos ir dizaino sukūrimui, įskaitant paraiškų dėl geografinių nuorodų ir kilmės vietos nuorodų pripažinimo arba specifinių savybių sertifikatams gauti rengimą pagal Bendrijos reglamentus ir specifikacijų parengimą dėl žemės ūkio produktų sertifikavimo pagal nacionaliniais teisės aktais pripažintas maisto kokybės schemas;

2. iki 100 proc. padengiama kokybės vadybos sistemos pagal LST EN ISO 9001:2001 standartą, aplinkos apsaugos vadybos sistemos pagal LST EN ISO 14001:2005 standartą, maisto saugos vadybos sistemos pagal LST EN ISO 22000:2005 standartą, rizikos veiksnių analize ir svarbiais valdymo taškais (RVASVT) pagrįstų sistemų, Eurepgap sistemos, atsekamumo sistemų, autentiškumo laikymosi užtikrinimo ir prekybos normų įdiegimui;

3. iki 100 proc. padengiama darbuotojų mokymui taikyti kokybės vadybos sistemą pagal LST EN ISO 9001:2001, aplinkos apsaugos vadybos sistemą pagal LST EN ISO 14001:2005 standartą, maisto saugos vadybos sistemą pagal LST EN ISO 22000:2005 standartą, rizikos veiksnių analize ir svarbiais valdymo taškais (RVASVT) pagrįstas sistemas, Eurepgap sistemą, atsekamumo sistemas, nacionaliniais teisės aktais pripažintas maisto kokybės schemas, autentiškumo laikymosi užtikrinimo sistemas ir prekybos normas;

4. iki 100 proc. padengiamos išlaidos mokesčiams, kuriuos ima pripažintos sertifikavimo įstaigos už pradinį kokybės vadybos sistemos pagal LST EN ISO 9001:2001 standartą, aplinkos apsaugos vadybos sistemos pagal LST EN ISO 14001:2005 standartą, maisto saugos vadybos sistemos pagal LST EN ISO 22000:2005 standartą, rizikos veiksnių analize ir svarbiais valdymo taškais (RVASVT) pagrįstų sistemų, Eurepgap sistemos, atsekamumo sistemų, nacionaliniais teisės aktais pripažintų maisto kokybės schemų, autentiškumo laikymosi užtikrinimo ir prekybos normų sistemų sertifikavimą;

5. iki 100 proc. padengiama trečiosios šalies kontrolės institucijų vykdomos kontrolės išlaidos, jeigu pagal Bendrijos teisės aktus nereikalaujama, kad įmonės pačios padengtų tokias išlaidas. Pagalba neskiriama ekologinės gamybos kontrolės ir priežiūros išlaidoms atlyginti, jeigu pareiškėjas dalyvauja Lietuvos kaimo plėtros 2007–2013 m. programos, patvirtintos 2007 m. spalio 19 d. Komisijos sprendimu Nr. C(2007) 5076, priemonės „Agrarinės aplinkosaugos išmokos“ programoje „Ekologinis ūkininkavimas“

Įgyvendinimo data:

Pagalbos schemos arba individualios pagalbos laikotarpis:

Pagalbos tikslas: Pagalba MVĮ

Skatinti pirminę kokybiškų žemės ūkio produktų gamybą

Taikomas Reglamento (EB) Nr. 1857/2006 14 straipsnis

Pagalbos skyrimo kriterijus atitinkančios išlaidos:

1. rinkos tyrimų veiklai, žemės ūkio produkto koncepcijos ir dizaino sukūrimui, įskaitant paraiškų dėl geografinių nuorodų ir kilmės vietos nuorodų pripažinimo arba specifinių savybių sertifikatams gauti rengimą pagal Bendrijos reglamentus ir specifikacijų parengimą dėl žemės ūkio produktų sertifikavimo pagal nacionaliniais teisės aktais pripažintas maisto kokybės schemas;

2. kokybės vadybos sistemos pagal LST EN ISO 9001:2001 standartą, aplinkos apsaugos vadybos sistemos pagal LST EN ISO 14001:2005 standartą, maisto saugos vadybos sistemos pagal LST EN ISO 22000:2005 standartą, rizikos veiksnių analize ir svarbiais valdymo taškais (RVASVT) pagrįstų sistemų, Eurepgap sistemos, atsekamumo sistemų, autentiškumo laikymosi užtikrinimo ir prekybos normų įdiegimui;

3. darbuotojų mokymui taikyti kokybės vadybos sistemą pagal LST EN ISO 9001:2001 standartą, aplinkos apsaugos vadybos sistemą pagal LST EN ISO 14001:2005 standartą, maisto saugos vadybos sistemą pagal LST EN ISO 22000:2005 standartą, rizikos veiksnių analize ir svarbiais valdymo taškais (RVASVT) pagrįstas sistemas, Eurepgap sistemą, atsekamumo sistemas, nacionaliniais teisės aktais pripažintas maisto kokybės schemas, autentiškumo laikymosi užtikrinimo sistemas ir prekybos normas;

4. mokesčiams, kuriuos ima pripažintos sertifikavimo įstaigos už pradinį kokybės vadybos sistemos pagal LST EN ISO 9001:2001 standartą, aplinkos apsaugos vadybos sistemos pagal LST EN ISO 14001:2005 standartą, maisto saugos vadybos sistemos pagal LST EN ISO 22000:2005 standartą, rizikos veiksnių analize ir svarbiais valdymo taškais (RVASVT) pagrįstų sistemų, Eurepgap sistemos, atsekamumo sistemų, nacionaliniais teisės aktais pripažintų maisto kokybės schemų, autentiškumo laikymosi užtikrinimo ir prekybos normų sistemų sertifikavimą, padengti;

5. trečiosios šalies kontrolės institucijų vykdomos kontrolės išlaidoms padengti, jeigu pagal Bendrijos teisės aktus nereikalaujama, kad įmonės pačios padengtų tokias išlaidas. Pagalba neskiriama ekologinės gamybos kontrolės ir priežiūros išlaidoms atlyginti, jeigu pareiškėjas dalyvauja Lietuvos kaimo plėtros 2007–2013 m. programos, patvirtintos 2007 m. spalio 19 d. Komisijos sprendimu Nr. C (2007) 5076, priemonės „Agrarinės aplinkosaugos išmokos“ programoje „Ekologinis ūkininkavimas“

Ekonomikos sektorius (-iai): Pirminė žemės ūkio produktų gamyba

Pagalbą teikiančios institucijos pavadinimas ir adresas:

Lietuvos Respublikos žemės ūkio ministerija Gedimino pr.19 (Lelevelio g.6) LT-01103 Vilnius

Tinklavietė: http://www.zum.lt/min/Isakymai/dsp_isakymas.cfm?IsakymasID=3431&langparam=LT

http://www.zum.lt/min/Isakymai/dsp_isakymas.cfm?IsakymasID=3868&langparam=LT

Kita informacija: —

XA numeris: XA 191/08

Valstybė narė: Jungtinė Karalystė

Regionas: England

Pagalbos schemos arba įmonės, gaunančios individualią pagalbą, pavadinimas: England Catchment Sensitive Farming Delivery Initiative (ECSFDI) 2008 to 2015

Teisinis pagrindas: This is a non-statutory service, participation in which is voluntary. The Agriculture Act 1986 (section 1c) provides the legal basis for the provision by Government of services in connection with any agricultural activity

Pagal schemą planuojamos metinės išlaidos arba bendra įmonei suteiktos individualios pagalbos suma:

Nuo 2008 m. gegužės mėn. iki 2009 m. kovo 31 d. 7,9 mln. GBP Nuo 2009 m. balandžio 1 d. iki 2010 m. kovo 31 d. 7,9 mln. GBP Nuo 2010 m. balandžio 1 d. iki 2011 m. kovo 31 d. 7,9 mln. GBP Nuo 2011 m. balandžio 1 d. iki 2012 m. kovo 31 d. 7,9 mln. GBP Nuo 2012 m. balandžio 1 d. iki 2013 m. kovo 31 d. 7,9 mln. GBP Nuo 2013 m. balandžio 1 d. iki 2014 m. kovo 31 d. 7,9 mln. GBP Nuo 2014 m. balandžio 1 d. iki 2015 m. kovo 31 d. 7,9 mln. GBP Iš viso 55,3 mln. GBP

Didžiausias pagalbos intensyvumas: Pagal reglamento 15 straipsnį didžiausias pagalbos intensyvumas – 100 %

Įgyvendinimo data: Naujoji programa bus pradėta įgyvendinti Komisijai paskelbus šią santrauką

Pagalbos schemos arba individualios pagalbos laikotarpis: Šią schemą taikyti bus pradėta Komisijai paskelbus šią santrauką. Schema bus taikoma iki 2015 m. kovo 31 d. Galutinis paraiškų teikimo terminas – 2015 m. vasario 28 d. Paskutinė mokėjimo data – 2015 m. kovo 31 d.

Pagalbos tikslas: Aplinkos apsauga. ECSFDI tikslas – geriau informuoti apie žemės ūkio veiklos sukeliamą išsklaidytą vandens taršą (DWPA) ir skatinti ūkininkus imtis išankstinių savanoriškų veiksmų kovojant su šia tarša. Šiuo metu iniciatyvos tiksluose numatyti 40 geografinių vandens baseinų, kuriems teikiama pirmenybė. Šie geografiniai vandens baseinai išvardyti A priede. Reikėtų atkreipti dėmesį į tai, kad baseinų, kuriems teikiama pirmenybė, ribos bus keičiamos iniciatyvos įgyvendinimo metu ir kad kai kurios konsultavimo paslaugos bus teikiamos didesnėse teritorijose (už baseinų, kuriems teikiama pirmenybė, ribų). Ši iniciatyva padės įgyvendinti nacionalinius ir tarptautinius aplinkosaugos tikslus, ypač Vandens politikos direktyvą (WFD). ECSFDI siūlomos konsultacijos ūkininkams atitinka Reglamento (EB) Nr. 1857/2006 15 straipsnį, kuriuo nustatomas techninės paramos teikimas žemės ūkio įmonėms.

Reikalavimus atitinkančios išlaidos bus išlaidos, susijusios su konsultacijomis išsklaidytos vandens taršos mažinimo klausimais

Ekonomikos sektoriai: ECSFDI pagalbos gavėjai – tie, kurie verčiasi tik žemės ūkio produktų gamyba. Schema galės būti naudojamasi visose sektoriaus šakose

Pagalbą teikiančios institucijos pavadinimas ir adresas: Už šią iniciatyvą atsakinga institucija

Department for Environment, Food and Rural Affairs

DEFRA

Water Quality Division

Ergon House

Horseferry Road

London SW1P 2AL

United Kingdom

Už schemos vykdymą atsakinga organizacija: Defra vardu iniciatyvą administruoja organizacija Natural England ir Aplinkos agentūra.

Integrated Services & Partnerships Team

John Dower House

Crescent Place

Cheltenham

Gloucestershire GL50 3RA

United Kingdom

Interneto svetainė: Daugiau informacijos apie ECSFDI galima rasti tinklalapyje

http://www.defra.gov.uk/farm/environment/water/csf/pdf/state-aid-ecsfdi2008.pdf

Kita informacija: ECSFDI panaši į Velso vandens baseinus tausojančio ūkininkavimo projektą (Wales Catchment Sensitive Farming Project), pagal kurį taip pat teikiama valstybės pagalba išimties tvarka.

Pagalbos gavėjai negalės pasirinkti paslaugų teikėjo. Sutartį su paslaugų teikėju sudarys organizacija Natural England, kuri yra Jungtinės Karalystės Vyriausybės vykdomoji įstaiga, bendradarbiaujanti su Aplinkos agentūra, kuri yra WFD kompetetinga institucija.

Pasirašė ir nurodė datą JK kompetentingos institucijos – Department for Environment, Food and Rural Affairs – vardu

M. Duncan Kerr

UK Agricultural State Aid Adviser

DEFRA

Area 5D, 9 Millbank

C/o Nobel House

17 Smith Square

Westminster

London SW1P 3JR

United Kingdom

A priedas

XA numeris: XA 197/08

Valstybė narė: Lietuvos Respublika

Regionas: —

Pagalbos schemos arba įmonės, gaunančios individualią pagalbą, pavadinimas: Techninės paramos (konsultacinėms paslaugomis) teikimas žemės ūkio sektoriuje

Teisinis pagrindas: Lietuvos Respublikos žemės ūkio ministro 2008 m. balandžio 18 d. įsakymas Nr. 3D-222 „Dėl žemės ūkio ministro 2006 m. balandžio 25 d. įsakymo Nr. 3D-171 „Dėl žemdirbių konsultavimo finansavimo taisyklių“ pakeitimo“ (Žin., 2008, Nr. …)

Pagal schemą planuojamos metinės išlaidos arba bendra įmonei suteiktos individualios pagalbos suma: 8 mln. LTL pagal oficialų Euro kursą (2 316 960 EUR)

Didžiausias pagalbos intensyvumas:

1. iki 100 proc. padengiamos individualios konsultacijos iki 0,5 val. suteikimo išlaidos;

2. iki 100 proc. padengiamos individualios konsultacijos iki 1 val. suteikimo išlaidos;

3. iki 80 proc. padengiamos individualios konsultacijos, ilgesnės kaip 1 val. suteikimo išlaidos;

4. iki 100 proc. padengiamos vieno konsultacinio seminaro (ne trumpesnio kaip 4 akademinių valandų trukmės ir dalyvaujant ne mažiau kaip 12 klausytojų) organizavimo išlaidos;

5. iki 100 proc. padengiamos vienos lauko dienos organizavimo išlaidos;

6. iki 100 proc. padengiamos informacinio straipsnio (1 A4 formato puslapio apimties) parengimo ir spausdinimo išlaidos;

7. iki 100 proc. padengiamos informacinio lapelio (1 A4 formato puslapio apimties) parengimo ir spausdinimo išlaidos.

Įgyvendinimo data:

Pagalbos schemos arba individualios pagalbos laikotarpis:

Pagalbos tikslas: Pagalba MVĮ

Techninės paramos teikimas žemės ūkio sektoriuje siekiant plėtoti konkurencingą bei efektyvų žemės ūkį ir alternatyvios žemės ūkiui veiklos kaime sritis.

Taikomas Reglamento (EB) Nr. 1857/2006 15 straipsnis

Pagalbos skyrimo kriterijus atitinkančios išlaidos:

1. konsultantų ir specialistų darbo užmokesčio išlaidos;

2. socialinio draudimo mokesčio, garantinio fondo įmokų išlaidos;

3. ryšių išlaidos;

4. transporto išlaidos;

5. patalpų nuomos ir eksploatacijos išlaidos;

6. konsultacinės medžiagos ir informacijos parengimo bei spausdinimo išlaidos;

7. konsultavimo paslaugoms teikti reikalingų priemonių ir įrangos nuomos išlaidos;

8. konsultavimo paslaugoms teikti reikalingų kompiuterinių programų ir priemonių įsigijimo išlaidos;

9. kopijavimo ir kompiuterinės technikos priežiūros bei eksploatacijos išlaidos;

10. administravimo ir kitos išlaidos, tiesiogiai susijusios su konsultacine veikla

Ekonomikos sektorius (-iai): Pirminė žemės ūkio produktų gamyba

Lietuvos Respublikos žemės ūkio ministerija:

Gedimino pr.19 (Lelevelio g.6) LT-01103 Vilnius Pagalbą teikiančios institucijos pavadinimas ir adresas

Tinklavietė: http://www.zum.lt/min/Isakymai/dsp_isakymas.cfm?IsakymasID=3584&langparam=LT

Kita informacija: —

Kazys SIVICKIS

Lietuvos Respublikos žemės ūkio ministerijos sekretorius

XA numeris: XA 201/08

Valstybė narė: Jungtinė Karalystė

Regionas: Wales

Pagalbos schemos arba įmonės, gaunančios individualią pagalbą, pavadinimas: Cynllun Grant Tirwedd Tywi (Tywi Landscape Grant Scheme)

Teisinis pagrindas: Local Government Act 2000

Pagal schemą planuojamos metinės išlaidos arba visa įmonei suteiktos individualios pagalbos suma:

Veiklos rūšis 2008/2009 Finansiniai metai 2009/2010 Finansiniai metai 2010/2011 Finansiniai metai Iš viso Išmokų žemės savininkams schema 103 000 GBP 124 000 GBP 120 000 GBP 347 000 GBP Mokymas 2 000 GBP 4 200 GBP 3 000 GBP 9 200 GBP

Didžiausias pagalbos intensyvumas: Pagalbos intensyvumas – 100 %

Įgyvendinimo data: Schemą pradedama įgyvendinti 2008 m. birželio 3 d.

Pagalbos schemos arba individualios pagalbos laikotarpis: Schemą pradedama taikyti 2008 m. birželio 3 d. Ji bus taikoma iki 2011 m. gruodžio 31 d. Paskutinė išmokų mokėjimo diena – 2011 m. gruodžio 31 d.

Pagalbos tikslas:

Pagrindinis tikslas

Išsaugoti tradicinį kraštovaizdį ir pastatus, įgyvendinant paramos kapitalu schemą, remiantis Reglamento (EB) Nr. 1857/2006 5 straipsniu.

Parama galima kompensuoti tik investicijas, susijusias su kraštovaizdžio paveldo apsauga ar gerinimu. Projekto vietovė pasižymi tradiciniu kraštovaizdžiu, kurį itin svarbu išsaugoti, kaip nurodyta vietos biologinės įvairovėsveiksmų plane. Išmokamos paramos intensyvumas gali būti vienas iš trijų:

1. Tais atvejais, kai išmoka skiriama už investicijas į negamybinius objektus, pagalbos intensyvumas bus 100 %, remiantis Reglamento (EB) Nr. 1857/2006 5 straipsnio 2 dalimi.

2. Tais atvejais, kai investicijos ar kapitalas numatomi ūkio gamybinių objektų, pavyzdžiui ūkio pastatų, paveldo savybėms išsaugoti, pagalbos intensyvumas gali būti 60 % patirtų faktinių išlaidų, jei investicijos neskirtos ūkio gamybos pajėgumams didinti. Ši sąlyga taikoma skaičiuojant reikalavimus atitinkančias išlaidas, patirtas atitinkamų darbų metu naudojant įprastas šiuolaikines medžiagas. Papildoma pagalba gali sudaryti iki 100 % išlaidų, siekiant padengti papildomas išlaidas, patirtas naudojant tradicines medžiagas, būtinas pastatų paveldo savybėms išsaugoti.

3. Tais atvejais, kai padidinami gamybos pajėgumai, pagalbos intensyvumas negali viršyti 40 % reikalavimus atitinkančių investicijų. Ši sąlyga taikoma skaičiuojant reikalavimus atitinkančias išlaidas, patirtas atitinkamų darbų metu naudojant įprastas šiuolaikines medžiagas. Papildoma pagalba gali sudaryti iki 100 % išlaidų, siekiant padengti papildomas išlaidas, patirtas naudojant tradicines medžiagas, būtinas pastatų paveldo savybėms išlaikyti.

Sprendimas, kokio intensyvumo paramą skirti, bus priimamas remiantis konkrečiu atveju, kiekvienu atveju įvertinant, ar objektas yra gamybinis, negamybinis, ir ar dėl investicijų nedidės gamybos pajėgumai

Antrinis tikslas

Įgyvendinti ūkininkų ir ūkio darbuotojų mokymo programas, kuriomis ugdomi gebėjimai išsaugoti tradicines kraštovaizdžio savybes ir pastatus. Pagalba atitinka Reglamento (EB) Nr. 1857/2006 15 straipsnį, o reikalavimus atitinkančiomis išlaidomis bus laikomos mokymo programų organizavimo ir konsultavimo paslaugų išlaidos. Pagalba įmonėms, kurios verčiasi ne žemės ūkio veikla, žemės ūkio produktų perdirbimo ir prekybos įmonėms bus teikiama vadovaujantis Komisijos reglamentu (EB) Nr. 1998/2006

Ekonomikos sektorius (-iai): Schema taikoma tik toms įmonėms, kurios verčiasi žemės ūkio produktų gamyba. Reikalavimus atitinkančios įmonės turi atitikti „mažos arba vidutinės įmonės“ apibrėžimą, t. y. pagalbos pagal šią schemą gavėjai (priešingai nei paslaugų teikėjai) turi turėti mažiau nei 250 darbuotojų, jų metinė apyvarta turi būti mažesnė nei 50 mln. EUR arba nuosavo kapitalo balanse turi būti mažiau nei 43 mln. EUR, o kitoms bendrovėms negali priklausyti daugiau kaip 25 % tokios įmonės.

Įgyvendinant mokymo ir švietimo programas, lėšos tiesiogiai gamintojams neišmokamos

Pagalbą teikiančios institucijos pavadinimas ir adresas:

Carmarthenshire County Council County Hall Carmarthen SA31 1LQ United Kingdom

Už schemą atsakinga institucija

Carmarthenshire County Council County Hall Carmarthen SA31 1LQ United Kingdom

Už schemos vykdymą atsakinga organizacija:

Karmardenšyro grafystės taryba (Carmarthenshire County Council), kuri vadovauja Tauino kraštovaizdžio grupei (Tywi Afon yr Oesoedd)

Interneto tinklalapis: http://www.carmarthenshire.gov.uk/ccc_apps/tywi/press %20releases/State %20Aid %20V3.final.doc

Kita informacija: Daugiau informacijos apie teisę naudotis šia schema ir jos taisykles galima rasti pirmiau nurodytuose tinklalapiuose.

Jungtinės Karalystės kompetentingos institucijos – Aplinkos, maisto ir kaimo reikalų departamento – vardu pasirašė ir datą nurodė

M. Duncan Kerr

UK Agricultural State Aid Adviser

DEFRA

Area 5D, 9 Millbank

C/o Nobel House

17 Smith Square

Westminster

London SW1P 3JR

United Kingdom